**UPUTE RODITELJIMA VEZANE UZ POVRATAK UČENIKA OD 1. DO 4. RAZREDA NA**

**NASTAVU U PROSTORIJE ŠKOLE**

Poštovani roditelji učenika od 1. do 4. razreda!

Sukladno najavama Ministarstva znanosti i obrazovanja (u daljnjem tekstu MZO), od **11. svibnja 2020.** bi se nastava za učenike **od 1. do 4. razreda** trebala ponovo odvijati u prostorijama škole.

S obzirom na iznimnu situaciju u kojoj se nalazimo već dulje vrijeme zbog pandemije te prema uputama MZO-a i HZJZ-a, nažalost, u školske prostorije se ne mogu vratiti sva djeca od 1. do 4. razreda. Nastava će se organizirati samo u iznimnim slučajevima za djecu koja moraju ispunjavati sve uvjete prema preporukama HZJZ-a.

**Uvjeti**, koje bi djeca koja se vraćaju u školske prostorije trebala zadovoljavati, su sljedeći:

|  |  |
| --- | --- |
| ◆ | **oba roditelja djeteta su zaposlena i nemaju mogućnost drugačijeg zbrinjavanja djeteta** u vrijeme dok su na poslu; |
| ◆ | **dijete nema kroničnih bolesti** (respiratorne, kardiovaskularne, dijabetes, maligne bolesti, imunodeficijencija, veća tjelesna/motorička oštećenja); |
| ◆ | **niti jedan od ukućana s kojima dijete boravi ili osobe s kojima je dijete u svakodnevnom kontaktu nemaju kroničnih bolesti** (respiratorne, kardiovaskularne, dijabetes, maligne bolesti, imunodeficijencija, veća tjelesna/motorička oštećenja); djeca ne žive sa starijim ukućanima od 65 godina. |
| ◆ | **niti jedan od ukućana s kojima moje/naše dijete boravi ili osobe s kojima je dijete u svakodnevnom kontaktu nisu u samoizolaciji ili karanteni i nisu u povećanom riziku** zaraze virusom Covid-19; |
| ◆ | **dijete nema povišenu tjelesnu temperaturu, respiratorne simptome poput kašlja i kratkog daha ili druge simptome bolesti** **poput gripe ili prehlade** |

U slučaju zadovoljavanja svih navedenih uvjeta i želje i odluke roditelja da dijete dolazi na nastavu u školu, **oba roditelja** moraju potpisati **pisanu izjavu**.

Potpisanom izjavom također ćete jamčiti da ćete se pridržavati svih uputa i smjernica MZO-a i HZJZ-a vezanih uz vaše kretanje u školskom krugu (izvan ustanove i u ustanovi), kao što ćete jamčiti da ćete uz učitelje poticati dijete na pridržavanje svih propisanih epidemioloških mjera koje se odnose na boravak djeteta u školi.

Donosimo vam još neke **naglaske za roditelje** iz dokumenta MZO-a:

|  |  |
| --- | --- |
| ◆ | roditelji/skrbnici dovode i odvode djecu u škole tako da, ako je ikako moguće, ne ulaze u ustanovu osim u krajnjoj nuždi, već dolaze do ulaza pri čemu zadržavaju distancu od najmanje 2 metra u odnosno na druge roditelje/skrbnike i djecu; |
| ◆ | učenik dolazi i odlazi iz škole sa školskom torbom te svoju opremu i pribor ne dijeli s drugim učenicama; |
| ◆ | roditelj/skrbnik dovodi i odvodi dijete iz ustanove na način da je u pratnji jednog djeteta uvijek jedna odrasla osoba/roditelj/skrbnik; |
| ◆ | kada je god moguće, u pratnji pojedinog dijeta uvijek je ista osoba ili se izmjenjuju dvije odrasle osobe; |
| ◆ | tip dnevnih aktivnosti da je njena mogućnost zaraze s COVID-19 najmanja; kada god je moguće, u pratnji djeteta treba biti odrasla osoba koja živi u istom kućanstvu s djetetom te upravo ona osoba koja je, u odnosu na druge osobe koje bi mogle dovoditi i odvoditi dijete, uključena u takav |
| ◆ | kada god je moguće, u pratnji djeteta treba biti odrasla osoba koja zbog starije životne dobi (65 i više godina) ili kronične bolesti ne spada u rizičnu skupinu na obolijevanje od COVID -19; |
| ◆ | roditelji se ne okupljaju na ulazu u školsku zgradu; |
| ◆ | roditelji/skrbnici ne dovode niti odvode djecu iz ustanova niti ulaze u vanjske prostore (dvorište, vrt, igralište) i unutarnje prostore ako imaju povišenu tjelesnu temperaturu, respiratorne simptome poput kašlja i kratkog daha ili koji su pod rizikom da su mogli biti u kontaktu s osobama pozitivnim na COVID-19 ili su pod sumnjom da bi mogli biti zaraženi s COVID-19 ili su u samoizolaciji; |
| ◆ | roditelj/skrbnik potvrđuje pisanom izjavom ravnatelju ustanove prije uključivanja djeteta u ustanovu da dijete nema simptome i bolesti, odnosno da nije u riziku, te da se radi o djetetu s oba zaposlena roditelja i to da je roditelj upoznat s Uputama HZJZ-a u cjelini; |
| ◆ | kod djece kojima je prethodno osigurana podrška pomoćnika u nastavi (PUN), može se osigurati njihovo uključivanju u školu uz podršku PUN-a, isključivo ako roditelj/skrbnik nikako nije u mogućnosti organizirati ostanak djeteta kod kuće, uz izuzetak djece s bolestima/zdravstvenim stanjima koja su navedena u Uputama HZJZ-a; preporuča se i savjetovanje s nadležnim školskim liječnikom oko specifičnih pitanja vezanih uz zdravstveno stanje i obrazovanje učenika u ovim okolnostima; ukoliko se učenik s teškoćama upućuje u razredni odjel, PUN se ubraja u ukupan broj osoba u odgojno-obrazovnoj skupini/razredu; |

**Molimo vas da sukladno navedenim smjernicama i informacijama razmislite i odlučite hoće li vaše dijete od 11. svibnja polaziti nastavu u školskim prostorijama**.

Ukoliko će po razrednim odjeljenjima biti više učenika koji će pohađati nastavu u školi od preporučenog broja učenika po grupi 9 učenika + učitelj (10 osoba), morat ćemo napraviti prioritete među prijavljenima *(MZO: „Ukoliko je broj učenika koji su prijavljeni za dolazak u pojedini razredni odjel prekobrojan i ne postoji mogućnost da se osposobi novi razredni odjel, ravnatelj treba postaviti prioritete prema kojima će učenici biti na nastavi u školama od 11. svibnja. Prioritet su djeca čija oba roditelja/staratelja rade izvan kuće  i nemaju druge mogućnosti zbrinjavanja djece“.).*

Sve upute i preporuke MZO-a i HZJZ-a možete pronaći na sljedećim poveznicama:

* MZO: <https://skolazazivot.hr/preporuke-za-organizaciju-rada-u-razrednoj-nastavi-i-upute-za-vrednovanje-i-ocjenjivanje-u-mjesovitom-modelu-nastave/>
* HZJZJ: <https://www.hzjz.hr/wp-content/uploads/2020/03/Upute-vrtici-i-skole-29-4-2020-finalno.pdf?fbclid=IwAR2RFn3fitW5bL8wgAAAsuB7N3zq_vQF2CUoQzC60YIQu299Fivsf1zB490>

**Učenici koji neće polaziti nastavu u školi**, nastavljaju s praćenjem nastave na daljinu na dosadašnji način.